حلا شيحة (23 فبراير 1979 -)، ممثلة مصرية . هى مصريه من اب مصرى و ام لبنانيه اتولدت فى القاهره ولها 3 أخوات هم رشا و هنا و مايا وهي بنت الفنان التشكيلى احمد شيحه . كان اول مسلسل ليها هوه كلمات مع الفنان حسين فهمى ، وكان فيلم (ليه خلتني أحبك) هوه اول افلامها وبعد كده (السلم والثعبان) وبعدين (اللمبي) اللى حقق نجاح كبير ، ومثلت فى فيلم عريس من جهه امنيه مع الفنان عادل امام . بعد كده اتحجبت وظهرت بالحجاب مع الفنان الراحل عامر منيب فى فيلم (كامل الأوصاف). و بعد كده قلعت الحجاب. حلا شيحه اتجوزت هانى عادل عضو فرقة وسط البلد الغنائية ، لكن الجوازه مااستمرتش واتطلقو بعد فترة صغيره . بعد كده اعتزلت الفن بشكل نهائى و لبست الحجاب واتجوزت كندي مسلم وعاشت مع جوزها فى كندا و اسكندريه. و خلفت منه و اتطلقت و قلعت الحجاب. بعد كده اتجوزت معز مسعود. في شهر أغسطس 2018 أعلنت حلا شيحه قلعها للحجاب والعودة للتمثيل في أعمال فنية ، وكانت أول مشاركة ليها في الأعمال الفنية بعدما قلعت الحجاب فى مسلسل زلزال اللى اتعرض فى شهر رمضان سنة 2019 بمشاركة محمد رمضان و ماجد المصرى .